ཟབ་སྦྱོང་དབུ་འཛུགས་ཀྱི་ཐོག་མར་བོད་ཀྱི་རྩོད་རྙོག་འདུམ་སྒྲིག་ཁང་གི་དྲུང་ཆེ་བསོད་ནམས་ལགས་ཀྱིས།ཟབ་སྦྱོང་ངོ་སྤྲོད་དང་འབྲེལ་བའི་གསུང་བཤད་གནང་སྐབས་བོད་ཀྱི་རྩོད་རྙོག་འདུམ་སྒྲིག་ཁང་གིས་རྒྱ་གར་དང་བོད་མིའི་སྤྱི་ཚོགས་ནང་ཟབ་སྦྱོང་འདྲ་མིན་མང་པོ་ཞིག་གོ་སྒྲིག་བྱེད་སྐབས།ཚོགས་མི་མང་པོ་ཞིག་གིས་བུད་མེད་གཅིག་པུར་ཟབ་སྦྱོང་ཞིག་གོ་སྒྲིག་བྱེད་ཐུབ་ན་ཡག་པོ་འདུག་ཅེས་བསམ་ཚུལ་བྱུང་ཡོད་པ་དང་།དེ་བཞིན་འགྲོ་བ་མི་ཚང་མར་ནུས་པ་རེ་ཡོད་པ་ལྟར་བུད་མེད་ཚོར་ཡང་ནུས་པ་ཡོད་པས།ནུས་པ་གང་ཡོད་པ་དེ་སྤྱི་ཚོགས་ནང་སྟོན་ཐུབ་པ་སོགས་ཀྱི་ཆེད་དུ་དམིགས་ཏེ་ཟབ་སྦྱོང་འདི་གོ་སྒྲིག་བྱས་པ་ཡིན་སྐོར་སོགས་གསུངས་སོང་།